
בדואר 
אור יהודה

   
       
א.ג.נ.,

הנדון: יעקב חג'מה ז"ל, ת.ז. 052234964
                        מכתב התראה לפני נקיטת הליכים משפטיים
נתבקשתי ע"י מרשתי, אלמנת המנוח שבנדון, הגב' עירית חג'מי לפנות כדלקמן:
1. מר יעקב חג'מה (להלן:"המנוח") החזיק בקראוון לממכר ממתקים ומשקאות קלים ברחוב יוסף קארו, בסמוך לבית ספר "מכתב אליהו" באור יהודה (להלן: "העסק/הקרוואן")
2. זכות זו ניתנה לו לאחר שעמד בקריטריונים שנקבעו על ידכם לשיקום תעסוקתי. אין המדובר בדברים בעלמא, אלא, בהחלטה מפורשת של ראש העיר מיום 8.11.98.
רצ"ב העתק החלטת ראש העיר מיום 8.11.98.
3. עסק זה היה מטה לחמו של המנוח, זו הייתה פרנסתו ולימים הפך לעזבונו.
4. בחודש אוגוסט 2014, עובר לפטירתו, פונה על ידכם הקרוואן על תכולתו, וזאת, בניגוד לכל דין ומבלי שניתן למנוח ו/או למי מטעמו כל הודעה על כך ומבלי שניתן לדבר כל נימוק.
5. הקרוואן על תכולתו, אשר כלל מוצרי מזון, שתיה, מקפיאים של חברת פלדמן, מקרר, כלי הגשה, קלסרים וחפצים אישיים נוספים נלקחו על ידכם שלא כדין וחמור מכך לא ניתנו למנוח ו/או למי מטעמו חפציו ושוויים של החפצים המתכלים ואלה שנלקחו ממנו כאמור.
6. על אף תחינותיו ופניותיו לא מצאתם לנכון ליתן לו תשובה עניינית, מטה לחמו נגדע והדבר הסב למנוח עוגמת נפש רבה, הביא להתדרדרות במצבו הבריאותי ובסוף בתאריך 3.11.14 הלך לבית עולמו.
7. גם לאחר פטירתו, לא פעלתם על מנת להשיב לעזבונו את רכושו של המנוח ושיפוי בגין הנזקים שגרמתם בהתנהלותכם וזאת עד למועד כתיבת שורות אלה.
8. עד כה, חרף פניות מטעמה של מרשתי ו/או ילדיו של המנוח, לא מצאתם לנכון ליתן התייחסות עניינית או בכלל!
9. לאחרונה התקבל מכתב הממוען למנוח שנשלח אליו מטעמה של חברת פלדמן הנושא דרישה בסך של 2,500 ₪ בגין המקפיאים שהיו בקרוואן שנלקח שלא כדין על ידכם.
רצ"ב העתק המכתב.
10.  התנהלותכם, הרשלנית, הנוגדת כל דין, הסבה ועודנה מסבה למרשתי נזקים ממוניים בנוסף לנזקים לא ממוניים ואובדן חפציו של בעלה המנוח.
11. על מנת לייתר את הצורך בפניה לערכאות משפטיות אהיה מוכן להמליץ בפני מרשתי על סילוק תביעתה תמורת פיצוי גלובאלי בסך 150,000 ₪ בתוספת שכ"ט עו"ד ומע"מ
12. אין באמור כדי להוות ויתור על טענה מטענותיה ומרשתי שומרת על זכותה להעלות טיעונים נוספים ולצרף אסמכתאות ו/או תיעוד נוסף. כן, שומרת מרשתי על זכותה לפעול בכל האמצעים העומדים לרשותה.
*רצ"ב יפוי כח חתום על ידי מרשתי.

                                                                           בכבוד רב ובתודה,

